Middelsstore, avlange, for det meste brungule bladbiller med svarte tegninger, hodet, beina og antenenne noe mørkere. Antennene er tynne, omtrent så lange som kroppen. Pronotum er mye bredere enn langt, rundet firkantet, med en mørk midtflekk, noe smalere enn de jevnbrede dekkvingene. Disse har smale, svarte lengdestriper. Hunnene har kraftig oppsvulmet bakkropp.